Publication: Magyar Közlöny
Issue: MK-2004-36 (Year: 2004, Number: 36)
Era: 2004-2010
Section: szóló 1997. évi C. törvény (a továbbiakban: Ve.) 34. §-a
Paragraph Index: 260

(2) bekezdésének a) pontjában írt hatáskörében eljárva az alábbi állásfoglalást adja ki: A Ve. 21. § szerint a választási bizottságok a választópolgárok független, kizárólag a törvénynek alárendelt szervei, amelyeknek elsõdleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása. Választási bizottságok: a) a szavazatszámláló bizottság, b) a helyi választási bizottság, c) az országgyûlési egyéni választókerületi választási bizottság, d) a területi választási bizottság, e) az Országos Választási Bizottság. A 99/K. § (1) bekezdése alapján az európai parlamenti képviselõk választásán a következõ választási bizottságok mûködnek: a) szavazatszámláló bizottság, b) a külképviseleteken mûködõ szavazatszámláló bizottság, c) az egy szavazókörrel rendelkezõ településeken a szavazatszámláló bizottság feladatait ellátó helyi választási bizottság, d) területi választási bizottság, e) Országos Választási Bizottság. A 22. § (1) bekezdésének fõ szabálya az, hogy a választási bizottságnak csak a választókerületben — a helyi választási bizottságnak csak a településen — lakcímmel rendelkezõ választópolgár lehet tagja. A (2)—(3) bekezdések szerint a választási bizottságnak nem lehet tagja a köztársasági elnök, állami vezetõ, közigazgatási hivatal vezetõje, képviselõ, megyei közgyûlés elnöke, polgármester, jegyzõ, fõjegyzõ, választási iroda tagja, a választási bizottság illetékességi területén mûködõ közigazgatási szerv köztisztviselõje, valamint a választókerületben induló jelölt. Nem lehet továbbá a választási bizottság választott tagja a választókerületben jelöltet állító jelölõ szervezet tagja, valamint a választókerületben induló jelölt hozzátartozója sem. A (4) bekezdés alapján pedig az olyan választási bizottságoknak, amelyek a jogorvoslati eljárásban egymással döntési, döntést felülbíráló kapcsolatba kerülhetnek, nem lehetnek tagjai az egymással hozzátartozói kapcsolatban álló személyek. Az elõzõ (2)—(4) bekezdésekben meghatározott egyes fogalmakat a Ve. 149. §-ának megfelelõ pontjai határozzák meg. A Ve. 3. § d) pontja alapján a választási eljárás szabályainak alkalmazása során a választásban érintett résztvevõknek a többi között érvényre kell juttatniuk a jóhiszemû és rendeltetésszerû joggyakorlás alapelvét. A Ve. a választási bizottsági póttagság intézményét az alábbiakban rögzíti: A 23. § (1) bekezdésének elsõ mondata alapján a szavazatszámláló bizottság három tagját és szükséges számban póttagokat a települési önkormányzat képviselõ-testülete az országgyûlési képviselõk általános választásának kitûzését követõen, legkésõbb a szavazás napja elõtti 20. napon választja meg; személyükre a helyi választási iroda vezetõje tesz indítványt. A (2) bekezdés szerint a helyi választási bizottság három — az egy szavazókörrel rendelkezõ településen öt — tagját és szükséges számban póttagokat a települési önkormányzat képviselõ-testülete az önkormányzati képviselõk és polgármesterek általános választásának kitûzését követõen, legkésõbb a szavazás napja elõtti

Source: https://magyarkozlony.hu/hivatalos-lapok/8d263563504ae5141199d740a8b852b860a59046/dokumentumok/3ab1b3ca5d836b12e01dfcc9c90a4df4a02b7969/letoltes